“ชาเลนจ์ตัวแม่” ปังไม่มีแผ่ว! คนดังไทยแห่โพสท่าไขว่ห้างบนส้นสูง เทรนด์ฮิตจาก Nicki Minaj กลับมาอีกครั้ง

กระแสแรงทะลุโซเชียลกับไวรัลใหม่ล่าสุด ที่เรียกเสียงฮือฮาจากแฟน ๆ ได้ถล่มทลาย นั่นคือการโพสต์ท่านั่ง “ไขว่ห้างบนรองเท้าส้นสูง” อย่างมีสไตล์ ซึ่งกลายเป็นชาเลนจ์สุดฮอตที่เหล่าคนดัง ดารา และอินฟลูเอนเซอร์ไทย ต่างพร้อมใจกันลุกขึ้นมาฟาดลุคตัวแม่ไม่มีใครยอมใคร!

ชาเลนจ์นี้มีต้นกำเนิดมาจากศิลปินระดับโลก “Nicki Minaj” ที่นั่งไขว่ห้างสุดเฟียสในมิวสิกวิดีโอเพลง “High School” ซึ่งปล่อยออกมาตั้งแต่ปี 2013 โดยมี Lil Wayne ร่วมฟีเจอริ่งด้วย หลังจากนั้นไม่นาน ท่วงท่าดังกล่าวก็กลับมาเป็นไวรัลอีกครั้งบน TikTok และกลายเป็น #nickiminajchallenge หรือชื่อทางการว่า “High School Challenge” ที่กำลังมาแรงทั่วโลก

@pantipa.a
challenge accepted #nickiminajpose #ปุ้มปุ้ยพรรณทิพา #pantipaa #vanilla #vanillasky
♬ High School – Nicki Minaj

หนึ่งในคนดังที่จุดกระแสให้ลุกเป็นไฟคือ “ปุ้มปุ้ยพรรณทิพา” คุณแม่ลูกสองสุดแซ่บ ภรรยาของนักร้องหนุ่ม “กวินท์ ดูวาล” ที่โชว์สเต็ปโพสท่าสุดมั่น พร้อมลูกน้อยและขวดนมในมือ แต่ยังคงลุคตัวมัมแบบเต็มสิบไม่หัก สะท้อนภาพผู้หญิงยุคใหม่ที่ดูแลทั้งครอบครัวและความแซ่บได้ในเวลาเดียวกัน

@aum_lukkanaa
นั่งชิวๆสบายๆ #challenge #nickiminaj #tiktok #tiktokviral #เพลงฮิตtiktok
♬ SKAI IS YOUR GOD 八方来财因果 Y3llO REMIX – Y3llO

ตามมาติด ๆ กับนักแสดงสาวสุดเปรี้ยว “อุ้มลักขณา” ที่เรียกว่าเกิดมาเพื่อท่านี้โดยเฉพาะ สายตา ท่าทาง และความมั่นใจของเธอทำให้แฟน ๆ ถึงกับกดไลก์กันรัว ๆ

อีกหนึ่งคนที่ไม่เคยพลาดทุกกระแสไวรัลก็คือ “โฟร์ศกลรัตน์” เจ้าแม่คอนเทนต์ ที่ขอโชว์สกิลจิกส้นสูงแบรนด์เนมหรู พร้อมท่านั่งบนแก้วน้ำแบบไม่แคร์แรงโน้มถ่วง แถมยังทำเอาแฟนคลับหวาดเสียวและฮากันไม่หยุด

@yoshinimit
จัดไป!!! #nickiminajchallenge #highschoolchallenge
♬ original sound – Nini&Tiny

ด้าน “โยชินิมิต” เพื่อนซี้สายแฟฯ ก็ไม่ยอมน้อยหน้า ขอจัดเต็มส้นสูงและลีลาแบบฟาด ๆ เรียกยอดวิวหลักแสนไปสบาย ๆ

@gloypravewan
จะพลาดได้ไงละเทรนนี้ #nickiminajchallenge
♬ High School – Nicki Minaj

“กลอยประวีวรรณ” อินฟลูเอนเซอร์ชื่อดังอีกคนที่ร่วมลงสนาม ท่ามกลางคำชมมากมายถึงความจึ้ง ความเป๊ะ และรูปร่างที่แม้เป็นคุณแม่ลูกสองก็ยังดูดีไร้ที่ติ มีแฟนคลับแอบแซวเบา ๆ ว่า “น้ำหนักเท่าไหร่กันแน่ ถึงทำท่าแบบนั้นได้!”

@cholladamekratri
I accepted the challenge! #nikiminajchallenge
♬ High School – Nicki Minaj

ปิดท้ายด้วยความสวยอมตะของ “เก๋ชลลดา” ที่ไม่เคยตกเทรนด์ ถึงจะอยู่ในวงการมานาน แต่ยังคงออร่าความงามไม่มีตก ร่วมเล่นชาเลนจ์นี้ได้แบบน่าประทับใจสุด ๆ

แม้ชาเลนจ์นี้จะเรียกเสียงกรี๊ดและยอดไลก์กระหน่ำ แต่ก็มีเสียงจากชาวเน็ตบางส่วนที่แสดงความกังวลเกี่ยวกับความปลอดภัย โดยเฉพาะหากเยาวชนพยายามเลียนแบบ อาจเกิดอุบัติเหตุได้ หากไม่มีความระมัดระวังเพียงพอ

อย่างไรก็ตาม นี่ถือเป็นอีกหนึ่งไวรัลที่สะท้อนพลังของโลกโซเชียลที่สามารถปลุกชีวิตให้กับผลงานเพลงเก่า และแปลงเป็นกระแสแฟชั่นร่วมสมัยได้อย่างน่าสนใจ

The post “ชาเลนจ์ตัวแม่” ปังไม่มีแผ่ว! คนดังไทยแห่โพสท่าไขว่ห้างบนส้นสูง เทรนด์ฮิตจาก Nicki Minaj กลับมาอีกครั้ง appeared first on Her Beauty.